iraklixyz/georgian-wikipedia-cleaned huggingface dataset:
უდევალა

უდევალა — ქალაქი შვედეთში, ვესტრა-გეტლანდის ლენში. თავისივე სახელწოდების მუნიციპალიტეტის ადმინისტრაციული ცენტრი. 2010 წლის მონაცემებით მისი მოსახლეობა 31 212 ადამიანს შეადგენს. მდებარეობს ბიფიორდენის უბესთან, სკაგერაკის სრუტის სამხრეთ-აღმოსავლეთ ნაწილში. მისი პლაჟები გამოირჩევა ნიჟარების განსაკუთრებული სიუხვით.

უდევალას გააჩნია პატარა პორტი. ერთ დროს აქ ფუნქციონირებდა მსხვილი გემთსაშენი, რომელიც 1960 წელს ბოჰუსლენის ოლქში უდიდესი დამსაქმებელი იყო. მაგრამ, 1970-იან წლებში, შვედეთის ყველა გემთსაშენმა რეცესიამ განიცადა, 1985 წელს დაიხურა უდევალის საწარმოც.

ქალაქის სტატუსი უდევალამ 1498 წელს მიიღო, როდესაც ის დანიის სამეფოს შემადგენლობაში შედიოდა. შუა საუკუნეებში ეს ქალაქი სავაჭრო გზაჯვარედინი იყო დანიას, შვედეთსა და ნორვეგიას შორის. ამავე პერიოდში, ის მძიმედ დაზიანდა დანია-შვედეთის ომების შედეგად, მაგალითად, 1519 , 1564 , 1611 და 1644 წლებში ის გადაწვეს ხან დანიელებმა, ხანაც შვედებმა. 1658 წელს შედის შვედეთის შემადგენლობაში.

 საუკუნეში ქალაქის აყვავების პერიოდი დეგბა, რაც უკავშირდება რკინის, ხე-ტყისა და თევზის მრეწველობა-ექსპორტს. მიუხედავად ამისა, ტროლჰეტანის არხის გახსნის შემდეგ, უდევალის მნიშვნელობა ეცემა, 1806 წლის გამანადგურებელი ხანძრის შემდეგ კი იგი თითქმის მთლიანად განადგურდა. განვითარების ახალი იმპულსი მხოლოდ საუკუნის მიწურულს განოჩნდა — ტექსტილის წარმოება და გემთმშენებლობა.

1989 წელს ქალაქიში გაიხსნა კომპანია ვოლვოს საწარმო.

დაძმობილებული ქალაქები
ტისტედი, დანია
შიენი, ნორვეგია
ლოიმაა, ფინეთი
მოსფედსლბაირი, ისლანდია
ოკაძაკი, იაპონია
ირვინი,გაერთიანებული სამეფო
იიჰვი, ესტონეთი
ნიუჩეპინგი

ნიუჩეპინგი — ქალაქი შვედეთში, ბალტიის ზღვის სანაპიროზე, სედერმანლანდის ლენის დედაქალაქი. 2010 წლის მონაცემებით, მისი მოსახლეობა შეადგენს 29 891 ადამიანს.

 საუკუნეში წარმოადგენდა მეფე კარლ -ის რეზიდენციას. მნიშვნელოვნად დააზიანა რამდენიმე ხანძარმა 1390, 1665, 1719, 1825 წლებში. 1719 წელს იგი თითქმის მთლიანად დაანგრია რუსეთის არმიამ. ქალაქის მთავარი ღირსშესანიშნაობაა ნიუჩეპინგის ციხე, რომლის მშენებლობაც საუკუნეში დაიწყო. ნიუჩეპინგზე გაივლის ევროპული ავტომაგისტრალი 4. 7 კმ-ით ჩრდილო-დასავლეთით მდებარეობს შვედეთის ერთ-ერთი უმსხვილესი აეროპორტი სკავსტა.

დაძმობილებული ქალაქები
იისალმი, ფინეთი
ლაუფ-ან-დერ-პეგნიცი, გერმანია
ნუტოდენი, ნორვეგია
ნიუკებიგ-ფალსტერი, დანია
სალაცგრივა, ლატვია
ვიბორგი, რუსეთი

გალერეა
მუტალა

მუტალა — ქალაქი შვედეთში, ესტერგეტლანდის ლენში. მდებარეობს ვეტერნის ტბის აღმოსავლეთ ნაპირზე და მიიჩნევა გეტას არხისა და მიმდებარე ტბების რეგიონის მთავარ ცენტრად. 2010 წლის მონაცემებით მისი მოსახლეობა 29 823 ადამიანს შეადგენს.

ისტორია
მუტალას ეკლესია საუკუნით თარიღდება. საუკუნეთა განმავლობაში ის პატარა სოფლად რჩებოდა და წარმოადგენდა გაჩერებას შუა საუკუნეების შვედეთის ერთ-ერთი კულტურული ცენტრის — ქალაქ ვადსტენისკენ მიმავალ გზაზე. გარდა ამისა, მუტალაში საკუთარი საცხოვრებელი აიშენა მეფე გუსტავ ვაზამ, მოგვიანებით კი დედოფალმა კრისტინამ მისგან 20 კმ-ით ჩრდილოეთით მდებარე მედევიზე საზაფხულო რეზიდენცია ააგო.

როდესაც საუკუნის დასაწყისში გეტას არხი აშენდა, მუტალა არხზე ვაჭრობის მნიშვნელოვანი ცენტრი გახდა. მან მიიღო სავაჭრო დასახლების სტატუსი, 1823 წელს პატარა პრივილეგია, 1881 წლის 1 აპრილს კი ქალაქის სტატუსი. 1971 წლის მუნიციპალური რეფორმის შემდეგ გახდა მუტალის მუნიციპალიტეტის ადმინისტრაციული ცენტრი.
ერნშელდსვიკი

ერნშელდსვიკი — ქალაქი შვედეთში, ვესტერნორლანდის ლენში, თავისივე სახელწოდების მუნიციპალიტეტის ადმინისტრაციული ცენტრი. 2010 წლის მონაცემებით მისი მოსახლეობა 28 991 ადამიანს შეადგენს.

გაშენებულია ბოტნიის ყურის ერთ-ერთ უბესთან. ჩრდილოეთით ესაზღვრება მაღალი ნაპირის არეალი. ცნობილია ქაღალდისა და მძიმე მანქანური დანადგარების ექსპორტით.

ერნშელდსვიკი ახალგაზრდა ქალაქია, იგი 1894 წელს დაარსდა. ქალაქში ფუნქციონირებს მუზეუმი და ცენტრალური შვედეთის უნივერსიტეტის ფილიალი.

დაძმობილებული ქალაქები
- ეენეკოსკი, ფინეთი
- სიგდალი, ნორვეგია
- კვერაგერდი, ისლანდია
- ბრანდე, დანია
- ტარპი, გერმანია
ტრელებორგი

ტრელებორგი — ქალაქი შვედეთში, ბალტიის ზღვის სანაპიროზე, ამავე სახელწოდების მუნიციპალიტეტის ადმინისტრაციული ცენტრი. 2010 წლის მონაცემებით მისი მოსახლეობა 28 290 ადამიანს შეადგენს. წარმოადგენს შვედეთის ყველაზე სამხრეთით მდებარე ქალაქს.

წყაროებში პირველად 1257 წელს მოიხსენიება. 1260 წელს, დანიის მეფე ერიკ -მ ტრელებორგი და მალმო შვედეთის მეფე ვალდემარ -ს უსაჩუქრა, რადგან მისი ქალიშვილი სოფია ამ უკანასკნელის ვაჟს მიჰყვებოდა ცოლად. მიუხედავად ამისა, სულ მალე ტრელებორგი სკონეს მთლიან პროვინციასთან ერთად კვლავ დანიის შემადგენლობაში დაბრუნდა. 1619 წლის ხანძრის შემდეგ მან ქალაქის სტატუსი დაკარგა. 1658 წლის როსკილის ხელშეკრულებით იგი ისევ შვედეთს გადაეცა. 1840 წელს სავაჭრო დასახლების სტატუსი მიიღო, 1867 წელს კი ქალაქის.

ტრელებორგში მდებარეობს რეზინის პროდუქტების მწარმოებელი კომპანია -ის სათავო ოფისი. ქალაქის ნავსადგური ერთ-ერთი უდიდესია შვედეთში. ქალაქს გადაკვეთს ევროპული ავტომაგისტრალები — 22 და 06. პროფესიონალური საფეხბურთო კლუბი „ტრელებორგი“ შვედეთის უმაღლეს ლიგაში ასპარეზობს.

ქალაქის მთავარი ღირსშესანიშნაობაა წმინდა ნიკოლოზის ეკლესია, რომელიც შუა საუკუნეების ტაძრის ადგილას არქიტექტორმა ჰელგო ზეტერვალემმა ააშენა 1881-1883 წლებში.

გალერეა
ალასან უატარა

ალასან დრამან უატარა (, დ. 1 იანვარი 1942, დიმბოკრო, კოტ-დ’ივუარი) — კოტ-დ’ივუარის პოლიტიკური მოღვაწე. ქვეყნის პრემიერ-მინისტრი 1990–1993 წწ. და პრეზიდენტი 2011 წლის 11 აპრილიდან.

დაიბადა თანამედროვე კოტ-დ’ივუარის ტერიტორიაზე დაამთავრა დრექსელისა და პენსილვანიის უნივერსიტეტები. 1984–1988 წწ. მუშაობდა საერთაშორისო სავალუტო ფონდში და განაგებდა აფრიკის დეპარტამენტს. 1988–1990 წლებში კი მუშაობდა დასავლეთ აფრიკის ქვეყნების ცენტრალურ ბანკში.

1990 წელს პრეზიდენტმა ფელიქს უფუე-ბუანმა დანიშნა პრემიერ-მინისტრად. 1993 წელს პრეზიდენტის გარდაცვალებიდან 2 დღეში დატოვა პრემიერ-მინისტრის თანამდებობა.

2010 წლის საპრეზიდენტო არჩევნების პირველ ტურში მიიღო ხმების 33 % და გავიდა მეორე ტურში, რომელშიც 54,10 % ხმით გაიმარჯვა ალასან უატარამ. ჩრდილოეთის 7 რეგიონში, რომლებშიც დამაჯერებლად გაიმარჯვა უატარამ, არჩევნების შედეგები გააუქმეს, რასაც მოჰყვა მწვავე პოლიტიკური კრიზისი. 11 აპრილს მოქმედი პრეზიდენტი ლორან გბაგბო აბიჯანში მდებარე მის რეზიდენციაში დააპატიმრეს. სახელმწიფოს მეთაური გახდა ალასან უატარა.
შვედეთის პოლიტიკური სისტემა

შვედეთის პოლიტიკური სისტემა კონსტიტუციურ მონარქიას ეფუძნება. სახელმწიფოს მეთაურია მეფე. ქვეყანას მართავს მთავრობა პრემიერ-მინისტრის ხელმძღვანელობით, რომელსაც პარლამენტი — რიქსდაგი ირჩევს. პარლამენტი საყოველთაო არჩევნებით ოთხ წელიწადში ერთხელ კომპლექტედება. შვედეთის დღევანდელი მეფე 1973 წლიდან კარლ გუსტავია.

აღმასრულებელი ხელისუფლება მთავრობას ეკუთვნის, საკანონმდებლო კი სახალხო წარმომადგენლობა რიქსდაგს. შვედეთის სასამართლო სისტემა დამოუკიდებელია.

მმართველობის შვედური მოდელის პოპულარობა ტრადიციებს ემყარება. შვედეთის რიქსდაგს ფესვები გერმანული ტომების, თინგების სასამართლო სისტემიდან აქვს, როდესაც ვიკინგების ეპოქაში მეფე არჩევითი იყო.

შვედეთის მონარქების შესახებ უძველესი ისტორიულად სანდო წყაროები სვეებთა სამეფოზე შექმნილ ლეგენდებშია ნაპოვნი, რომლებიც საუკუნეს განეკუთვნება. ამ ლეგენდებში ქრისტიანი მისიონერის ანსგარის მოგზაურობაზეა მოთხრობილი სვეებთა დედაქალაქ ბირკაში. თუმცა შვედი მეფეების ზუსტი სახელები უკვე 980 წლის შემდეგ გახდა ცნობილი.

შვედეთის მთავრობა საპარლამენტო მმართველობის პრინციპს (იურიდიულად 1975 წლიდან, ფაქტობრივად 1917 წლიდან) იცავს.
ფრანს-პრესი

„ფრანს-პრესი“ — მსოფლიოს უძველესი საერთაშორისო საინფორმაციო სააგენტო. „როიტერსა“ და „ასოშიეიტედ პრესთან“ ერთად ის შედის მსოფლიოს უმსხვილეს საინფორმაციო სააგენტოთა სამეულში. მისი შტაბ-ბინა მდებარეობს პარიზში. საფრანგეთის საზღვრებს გარეთ მას აქვს 110 ბიურო. სააგენტო ავრცელებს ინფორმაციას (ტექსტური და მულტიმედიური პროდუქტები) ფრანგულ, ინგლისურ, ესპანურ, გერმანულ, პორტუგალიურ, იაპონურ და ჩინურ ენებზე.

ისტორია
სააგენტო დაარსდა შარლ ავასის მიერ 1835 წელს სახელწოდებით „სააგენტო ავასი“. თანამედროვე სახელი მას 1944 წლის 20 აგვისტოს დაერქვა, როდესაც ჟურნალისტების ჯგუფმა დაიკავა სააგენტოს შენობა და მსოფლიოს პარიზის გერმანელებისგან გათავისუფლება ამცნო. საფრანგეთის პარლამენტის 1957 წლის კანონით მას მიეცა კერძო თუ სახელმწიფო ინტერესების ზეგავლენისგან თავისუფლების გარანტია. ამ კანონის მიღებით „ფრანს-პრესი“ საბოლოოდ ჩამოყალიბდა როგორც დამოუკიდებელი და მიუკერძოებელი ახალი ამბების მიმწოდებელი.
საძვალე

საძვალე — საგანგებო სათავსო, უპირატესად, ტაძრებისა და ეკლესიების იატაკქვეშ ან ცალკე, მათთან ახლოს, საკულტო ადგილებში კი — მიწის ქვეშ, რომელშიც კრძალავდნენ ოჯახის, გვარის წევრებს. საძვალე მრავალგზის და ხანგრძლივად გამოსაყენებელი, ჩვეულებრივ, მოზრდილი, კარიან-ტახტრევნიანი სამარეა; აგებული ან კლდეში გამოკვეთილი, რომლის გაღება და კვლავ დახურვა შეიძლება.

საძვალე ჰქონდათ ძველ ეგვიპტეში, სადაც მას, მუმიებთან ერთად, სფინქსები იცავდნენ. საქართველოში საძვალე განსაკუთრებით გავრცელდა ადრინდელი ფეოდალური ხანიდან. საძვალის სახეობებია ოსუარიუმები.

საძვალეს (საგანგებოდ გაჭრილ ორმოებს) აკეთებენ არქეოლოგიური გათხრების დროს, რათა აღმოჩენილი ძვლები გადარჩევის შემდეგ ისევ დამარხონ. იგი აღნიშნულია გათხრების გეგმასა და სხვა საველე დოკუმენტებში. ზოგი არქეოლოგიური ექსპედიცია გათხრებისას აღმოჩენლ ყველა ძვალს აღრიცხავს და ინახავს შემდგომში დამატებითი ინფორმაციის მიღების მიზნით. საქართველოში ამ მეთოდს მიმართავს მცხეთის მუდმივმოქმედი არქეოლოგიური ექსპედიცია,რომელსაც საგანგებო საძვალე — ოსტეოთეკა აქვს.
აკლდამა

აკლდამა (ძვ. ებრ. , „სისხლის ველი“) — მიცვალებულის განსასვენებელი ნაგებობა. ზოგჯერ ნაწილობრივ მიწაშია ჩაფლული. დაახლოებით იგივეა, რაც ძველი ქართული სამარხი. სიტყვა „აკლდამა“ ქართულში შემოსული უნდა იყოს - საუკუნეებში ქრისტიანობის გავრცელებასთან ერთად.

ჩვეულებრივ, შეიძლება აკლდამის გახსნა და შიგ შესვლა. მას აქვს ეზო, ზოგჯერ — კიბიანი შესასვლელი, ერთი ან რამდენიმე სენაკი, მიცვალებულის დასასვენებელი საცხედრე და საძვალე.

აკლდამას აგებდნენ მშრალი წყობით ან ქვითკირით, ქვათლილებით მოსავდნენ ან კამარით ხურავდნენ. ზოგჯერ შიგნიდან შელესილი და მოხატული ან წარწერებით შემკული იყო. აკლდამაში მარხავდნენ ერთი საგვარეულოს წარმომადგენლებს.

აკლდამის ტიპის ნაგებობებია: მავზოლეუმი, ძველი ეგვიპტური სამარხები — მასტაბა და პირამიდა, ძველბერძნული საკოფაგი, კათოლიკური ტაძრის საკურთხევლის ქვეშ მოწყობილი კრიპტი.

გათხრილი და შესწავლილია მეფეთა და დიდებულთა ბევრი უძველესი აკლდამა.

საქართველოში აღმოჩენილია ქართლის სამეფოს მმართველთა, წარჩინებულთა და მათი ოჯახის წევრთა მავზოლეუმის ტიპის აკლდამები მცხეთაში ( საუკუნე, მცხეთის აკლდამა), ბაგინეთში ( საუკუნე). გარდა ამისა, აკლდამები გათხარეს ივრის სიონში (- საუკუნეები), ხორნაბუჯის მიდამოებში (- საუკუნეები) და სხვ. აღსანიშნავია ხევსურეთში სოფელ მუცოს ქვით ნაშენი ოთხკუთხა აკლდამები, რომლის შიდა კედლებზეც ქვის თაროებია და ზედ ადამიანთა ჩონჩხები აწყვია. აგრეთვე მნიშვნელოვანია ანატორის აკლდამები შატილთან.

ხალხურ მეტყველებაში აკლდამა, უმთავრესად, ქვით ან აგურით ნაგები სამარხია ერთი ან რამდენიმე მიცვალებულის დასაკრძალად.
ფრანსისკო მასიას ნგემა

ფრანსისკო მასიას ნგემა (; დ. 1 იანვარი 1924, რიო-მუნი, ესპანური გვინეა — გ. 29 სექტემბერი, 1979, ბიოკო, ეკვატორული გვინეა) — ეკვატორული გვინეის პირველი პრეზიდენტი 1968–1979 წლებში. მიეკუთვნებოდა ფანგის ეთნიკურ ჯგუფს. საუკუნის ერთ-ერთი ექსცენტრიული დიქტატორი. ქვეყანა მიიყვანა სრულ ეკონომიკურ და პოლიტიკურ კოლაფსამდე.

1979 წელს სამხედრო გადატრიალების შედეგად დაამხო საკუთარმა ძმისშვილმა თეოდორო ობიანგ ნგემა მბასოგომ. დახვრიტეს ამავე წლის 29 სექტემბერს.
მაიკლ სატა

მაიკლ ჩილუფია სატა (, დ. 1937, მპიკა, ჩრდილოეთ როდეზია — გ. 28 ოქტომბერი, 2014, ლონდონი, ინგლისი, გაერთიანებული სამეფო) — ზამბიის სახელმწიფო და პოლიტიკური მოღვაწე. ზამბიის მეხუთე პრეზიდენტი 2011 წლის 23 სექტემბრიდან 2014 წლის 28 ოქტომბრამდე.

ერთ-ერთი უმსხვილესი პარტიის, ზამბიის პატრიოტული ფრონტის ლიდერი. მონაწილეობდა 2006 წლის საპრეზიდენტო არჩევნებში ლევი მვანავასას წინააღმდეგ. 2008 წლის არჩევნებში რუპია ბანდას წინააღმდეგ. გაიმარჯვა მესამე არჩევნებში 2011 წელს და დაიკავა ქვეყნის მეთაურის თანამდებობა.

გარდაიცვალა 2014 წლის 28 ოქტომბერს, ლონდონში, 77 წლის ასაკში.
ქანაან ბანანა

ქანაან სოდინდო ბანანა (, დ. 5 მარტი, 1936, ესიფეზინი სამხრეთი როდეზია — გ. 10 ნოემბერი, 2003, ჰარარე, ზიმბაბვე) — ზიმბაბვეს სახელმწიფო და პოლიტიკური მოღვაწე, მღვდელი. ზიმბაბვეს პირველი პრეზიდენტი 1980–1987 წლებში.

ავტორია მამაო ჩვენოს აფრიკული ვერსიისა. 1998 წელს დაადანაშაულეს სექსუალურ ძალადობასა და მამათმავლობაში.
რობერტ მუგაბე

რობერტ მუგაბე (, დ. 21 თებერვალი, 1924, კუტამე, სამხრეთი როდეზია — გ. 6 სექტემბერი, 2019, სინგაპური) — ზიმბაბვეს სახელმწიფო და პოლიტიკური მოღვაწე. ზიმბაბვეს მეორე პრეზიდენტი 1987 წლიდან, ფაქტობრივად კი ქვეყანას მეთაურობდა 1980 წლიდან. 1980-1987 წლებში იყო ქვეყნის პრემიერ-მინისტრი. ქვეყნის ერთადერთი პოლიტიკური პარტიის, --ს პრეზიდენტი. 2015 წლის 30 იანვრიდან 2016 წლის 1 თებერვლამდე კი აფრიკის კავშირის თავმჯდომარე.

სარწმუნოებით იყო კათოლიკე, სწავლობდა იეზუიტთა სკოლაში, განათლებით პედაგოგი. ხელისუფლებაში მოსვლის შემდეგ დაამყაარა ერთპარტიული რეჟიმი. ცნობილი იყო თეთრკანიანი ფერმერების დევნით (2001) და ამერიკისადმი კრიტიკული დამოკიდებულებით.

2014 წლის 24 ივლისიდან 2017 წლის 21 ნოემბრამდე ითვლებოდა მსოფლიოს ყველაზე ხანდაზმულ პრეზიდენტად.
ფსიქიკის ძირითადი ორიენტაციები

ბერნარდ ლივეხუდი, ფსიქიკის შინაგანი არსის გამოხატულებას , ადამიანის ნებისმიერი აქტივობის სტილის განმსაზღვრელ, ექვს 'ძირითად ორიენტაციას' გამოყოფს: მკვლევარი, მოაზროვნე, ორგანიზატორი, რეფორმატორი,მზრუნველი და კონსერვატორული (ადმინისტრაციული) ტიპი. თითოეული ეს ტიპი შეიძლება ხასიათდებოდეს კრეტიულობით ან არა. კრეატიულობა ძირითად ორიენტაციას შემოქმედებით ძალად აქცევს.არაკრეატიულობა კი მიდრეკილებებადვე ტოვებს. თითოეულ ადამიანში რამდენიმე ძირითადი ორიენტაცია შეიძლება იყოს.ამათგან შესაძლოა ერთ-ერთი უფრო ძლიერ გამოხატული იყოს,რასაც დომინანტური ძირითადი ორიენტაცია ეწოდება.

1. მკვლევარი_ ამ ტიპის ადამიანთა ძირითადი მოთხოვნილებაა გამოიკვლიონ თუ როგორ ფუნქციონირებს სამყარო და როგორ შეიძლება აიხსნას მიმართება ცალკეულ მოვლენებს შორის. ამასთან თვითონ კვლევის ობიექტი მეორე ხარისხოვანია და ძირითადი აქცენტი კვლევის პროცესზე კეთდება. შემოქმედებითი მკვლევარი მიდერეკილია დამოუკიდებლად მუშაობისკენ, ხოლო არაშემოქმედებითი მზადაა რუტინული სამუშაოს შესასრულებლად ან სხვათა აზრის მოსასმენად და გასათვალისწინებლად.

2. მოაზროვნე_ ამ ტიპის ადამიანთა მოთხოვნილებაა მოაწესრიგონ საკუთარი იდეები თეორიებისა და სისტემების სახით. მათ გააჩნიათ საკუთარი შეხედულებათა სისტემა და პროტესტს გამოთქვამენ, როდესაც სხვათა აზრის უკრიტიკო მიღებას სთხოვენ.

3. ორგანიზატორი_ ამ ტიპის ძირითადი მოთხოვნილებაა დაეუფლოს,მოაწესრიგოს და მართოს სამყარო. ის აგრესიულობამდე აქტიურია და ცნობიერად თუ არაცნობიერად ცდილობს ძალაუფლების მოპოვებას ადამიანებსა და საგნებზე. ორგანიზატორული ორიენტაციის ადამიანები ყველაზე წარმატებულები 30-40 წლის ასაკში არიან. ხშირად ორგანიზატორული ძირითადი ორიენტაცია სხვა ძირითად ორიენტაციებთან კომბინაციაში გვხვდება, რაც ორგანიზებისკენ სწრაფვას ნაკლებად აგრესიულს ხდის.

4. მზრუნველი_ ამ ტიპის ადამიანის მოთხოვნილებაა მოუაროს,გაახაროს, იზრუნოს ყოველივე ცოცხალზე. სოციალურ სამყაროში ეს ტიპი ქმნის გარემოს სადაც ხელსაყრელი პირობებია სხვათა განვითარებისთვის, თუმცა თვითონ უკანა პლანზე რჩება. სრულყოფილად განვითარებული პიროვნების ჩამოყალიბებისთვის ერთ-ერთი მნიშვნელოვანი პირობაა, რომ ბავშვი იზრდებოდეს გარემოში, სადაც მზრუნველობითი ორიენტაცია სჭარბობს.

5. რეფორმატორი_ ეს ტიპი სხვადასხვა სახით ვლინდება,თუმცა ძირითადი მოთხოვნილებაა უკვე არსებულის შეცვლა, გაუმჯობესება. ისინი შეიძლება იყვნენ ავადმყოფის განკურნების მსურველი თერაპევტები ან რევოლუციონერები. პროფესიის არჩევისას რეფორმატორი ეძებს ახალს,ჯერ არ არსებულს.შესაბამისად ისინი ხშირად ახალ პროფესიებს იგონებენ და პირველის სტატუსს ირგებენ. როგორც წესი ასეთი ტიპები ცხოვრებაში ნონკონფორმისტები არიან.

6. კონსერვატორი(ადმინისტრატორული ტიპი)_ ეს ადამიანები ძირითადად უკვე არსებულის მოწესრიგების, აღნუსხვის, შენარჩუნების სურვილით მოქმედებენ. ისინი არ ავიტარებენ საკუთარ აზრს, არამედ სხვათა ნააზრევის მოწესრიგების, წარსულის სისტემატური სახის შექმნას ცდილობენ. ხშირად ამ ტიპის ადამიანები დიპლომატები, ჟურნალისტები, ბიბლიოთეკარები არიან.
ვარბერგი

ვარბერგი — ქალაქი სამხრეთ შვედეთში, ჰალანდის ლენში. 2010 წლის მონაცემებით, მისი მოსახლეობა ადამიანს 27 602 შეადგენს.

ვარბერგი, ისევე როგორც მთლიანად ლენი, ქვეყნის დასავლეთ ნაპირზე მდებარეობს და ცნობილია თავის ქვიშიანი პლაჟებით, რომლებიც ქალაქის ჩრდილოეთ ნაწილში ქვიანი ტერასებით იცვლება, შემდეგ კი მოსდევს ბოჰუსლენის არქიპელაგი. ვარბერგი პოპულარული საკურორტო ქალაქია და ზაფხულობით, აქ დიდძალი დამსვენებელი მოდის ინდუსტრიული ქალაქებიდან.

ქალაქის სიახლოვეს მდებარეობს იუნესკოს მსოფლიო მემკვიდრეობის ძეგლი — გრიმეტონის რადიოსადგური.
კარლსკუგა

კარლსკუგა — ქალაქი შვედეთში, ერებრეს ლენში, კარლსგრუგის კომუნის ადმინისტრაციული ცენტრი. 2010 წლის მონაცემებით, მისი მოსახლეობა 27 084 ადამიანს შეადგენს.

მდებარეობს მეკელნის ტბის ჩრდილოეთ ნაპირზე. მნიშვნელოვნადაა განვითარებული მრეწველობა.

მდინარეთა მდიდარი სისტემისა და მდიდრული სასახლეების წყალობით, საუკუნეში კარლსკუგა ბრუკების გვარის მფლობელობაში იყო. ქალაქი ძირითადად ორი ცენტრის — სოფელ სოფელ კარლსკრუგისა და ფაბრიკების გარშემო იზრდებოდა. 1885 წელს სოფელმა ქალაქის ქარტია მიიღო, 1940 წელს კი სტატუსი.

დაძმობილებული ქალაქები
ჰუსავიკი, ისლანდია
რიიჰიმიაკი, ფინეთი

გალერეა
ჰიუგო (ფილმი)

ჰიუგო — რეჟისორ მარტინ სკორსეზეს 2011 წლის ფილმი. იგი ეფუძნება მწერალ ბრაიან სელზნიკის რომანს „ჰიუგო კაბრეს გამოგონება“. ეს არის სკორსეზეს პირველი ფილმი, გადაღებული 3 ფორმატში. ფილმი მოგვითხრობს რეჟისორ ჟორჟ მელიესის შესახებ. ფილმში ნაჩვენებია კადრები მელიესის სხვადასხვა ფილმებიდან, მათ შორის მისი ცნობილის ფილმიდან „მოგზაურობა მთვარეზე“.

სიუჟეტი
ფილმის მთავარი გმირია მესაათე ბიჭუნა ჰიუგო კაბრე. ობოლი ჰიუგო 1930-იან წლებში პარიზის რკინიგზის სადგურში ცხოვრობს. მას ბიძის გარდა არავინ ჰყავს. მას სადგურიის საათების დაზეთვა და ფუნქციონირების უზრუნველყოფა ევალება. ჰიუგოს აინტერესებს ამოხსნას მამის მიერ დანატოვარი ავტომატური სათამაშოს საიდუმლო. სათამაშო და ბლოკნოტი ჰიუგოს მამამ დაუტოვა. ჰიუგოს მისი მეგობარი იზაბელი ეხმარება, რომელიც ჟორჟ მელიესის ნათლულია. იზაბელი და ჰიუგო იპოვნიან მელიესის ძველ ჩანახატებს, რაც მელიესის გაღიზიანებას გამოიწვევს. იზაბელი და ჰიუგო ბიბლიოთეკაში კინოს ისტორიას გაეცნობიან და წიგნში ამოიკითხავენ, რომ მელიესი ერთ-ერთი პირველი კინორეჟისორი იყო და რომ ის პირველი მსოფლიო ომის დროს მოვკდა. ბავშვები კინოისტორიკოსს, პროფესორ ტაბარს შეხვდებიან, რომელიც მათ უამბობს მელიესთან მისი შეხვედრის შესახებ. ტაბარი ბავშვებს მელიესის უკანასკნელ გადარჩენილ ფილმს აჩვენებს, ჩვენების ბოლოს კი ოთახში მელიესი შემოვა.

როლებში
ასა ბატერფილდი - ჰიუგო კაბრე
ბენ კინგსლი - ჟორჟ მელიესი, სათამაშოების მაღაზიის მფლობელი
ქლო მორეცი - იზაბელი, ჟორჟის ნათლული
საშა ბარონ კოენი - ინსპექტორი გუსტავი
რეი უინსტონი - კლოდ კაბრე, ჰიუგოს ბიძა
ჯუდ ლოუ - ჰიუგოს მამა, საათების ოსტატი
კრისტოფერ ლი - ლაბისი, წიგნების მაღაზიის მფლობელი
ჰელენ მაკკრორი - ჟანა დ'ალსი, ჟორჟის მეუღლე
მაიკლ სტალბარგი - რენე ტაბარი, კინოისტორიკოსი
ემილი მორტიმერი - ლიზეტი, ყვავილების გამყიდველი გოგონა
ფრენსის დე ლა ტური - მადამ ემილილ, კაფეს მფლობელი
რიჩარდ გრიფითსი - ფრიკი, გაზეთების გამყიდველი
მარკო აპონტე - მატარებლის ინჟინერის თანაშემწე
ემილ ლაგერი - ჯანგო რაინჰარდტი, გიტარისტი

ჯილდოები
ოსკარის 84-ე დაჯილდოების ფარგლებში „ჰიუგო“ წარდგენილი იყო 11 ნომინაციაზე. აქედან 5-ის მოპოვება შეძლო

საუკეთესო ოპერატურა: რობერტ რიჩარდსონი
საუკეთესო მხატვრული გაფორმება: დანე ფერეტი, ფრანჩესკა ლო სკიავო
საუკეთესო ვიზუალური ეფექტები: რობერტ ლეგატო
საუკეთესო ხმა: ტომ ფლეიშმანი, ჯონ მიდლი
საუკეთესო ხმის მონტაჟი: ფილიპ სტორტონი, ეჟენ გერტი

საუკეთესო დიზაინი: დანტე ფერეტი, ფრანჩესკა ლო სკიავო

ოქროს გლობუსი
საუკეთესო რეჟისურა: მარტინ სკორსეზე

გამოცემები
 -მა ფილმი , - და - 3 ფორმატში 2012 წლის 28 თებერვალს გამოსცა.
ალინგსოსი

ალინგსოსი — ქალაქი შვედეთში, ვესტრა-გეტლანდის ლენში, თავისივე სახელწოდების კომუნის ადმინისტრაციული ცენტრი, მდებარეობს მდინარე სევეონზე. 2010 წლის მონაცემებით მისი მოსახლეობა 24 482 ადამიანს შეადგენს.

დაარსდა კალმარის ომების დამთავრების შემდეგ და ქალაქის სტატუსი 1619 წელს მიიღო. საუკუნის 20-იან წლებში ალინგსოსი ცნობილი ხდება ტექსტილის მსხვილი მანუფაქტურული წარმოებით, რომელიც შვედმა მეწარმე იუნასომ ალსტრემერომმა დააარსა.

ქალაქის ეკონომიკა ძველად ძირითადად ტექსტილის, ტანსაცმლისა და ზოგიერთი სახის საინჟინრო მანქანების წარმოებას ეყრდნობოდა, მაგრამ ეკონომიკა ახლა დივერსიფიცირებულია და მნიშვნელოვანი როლი მომსახურებისა და ვაჭრობის სექტორს უკავია.

ქალაქში გამოდის ლიბერალური გაზეთი „ალინგსოს ტიდნინგი“ , რომელიც 1865 წელს დაარსდა.
ენგელჰოლმი

ენგელჰოლმი — ქალაქი შვედეთში, სკონეს ლენში, თავისივე სახელწოდების მუნიციპალიტეტის ადმინისტრაციული ცენტრი. 2010 წლის მონაცემებით მისი მოსახლეობა 23 240 ადამიანს შეადგენს.

ქალაქისთვის მეტად მნიშვნელოვანია ტურიზმის ინდუსტრია. მისი ყველაზე ღირებული რესურსია 6 კილომეტრიანი ქვიშის პლაჟი. აქვეა ნაყინის საწარმო, რომელიც წელიწადში დაახლოებით 1,2 მლნ ლიტრ ნაყინს აწარმოებს.
სანდვიკენი

სანდვიკენი — ქალაქი შვედეთში, ევლებორგის ლენში, თავისივე სახელწოდების მუნიციპალიტეტის ადმინისტრაციული ცენტრი. 2010 წლის მონაცემებით მისი მოსახლეობა 22 965 ადამიანს შეადგენს.

მდებარეობს ლენის დედაქალაქ ევლედან 25 კმ-ით დასავლეთით და სტოკჰოლმიდან 190 კმ-ით ჩრდილოეთით. დედაქალაქში მატარებლით ჩასვლა 2 საათშია შესაძლებელი, ქვეყნის მთავარ აეროპორტში კი 1,5 სთ-ში.

სანდვიკენში მდებარეობს შვედური მაღალტექნოლოგიური საინჟინრო კონცერნი „სანდვიკი“ და მისი სათავო ოფისი.
პიტეო

პიტეო — ქალაქი შვედეთში, ნორბოტენის ლენში, თავისივე სახელწოდების მუნიციპალიტეტის ადმინისტრაციული ცენტრი. 2010 წლის მონაცემებით მისი მოსახლეობა 23 240 ადამიანს შეადგენს. მდებარეობს მდინარე პიტეს შესართავთან, ბოტნიის ყურის სანაპიროსთან. ქალაქის სტატუსი მიენიჭა 1621 წელს.

ისტორია
1666 წელს ქალაქი ხანარმა გაანადგურა, მაგრამ მოგვიანებით კვლავ აღადგინეს. ერთადერთი შენობა, რომელიც ხანძარს გადაურჩა, ქალაქის ეკლესია იყო, იგი ასევე უვნებელი გადარჩა 1721 წლის ხანძრისას.

ცენტრალურ მოედანზე მდებარეობს რატუშა, რომელიც საუკუნის იერსახეს ინარჩუნებს.

მოსახლეობამ ზრდა საუკუნის დამდეგს დაიწყო და ამავე საუკუნის 70-იანი წლებიდან საუკუნის 20-იან წლებამდე 2 500 ადამიანი შეადგინა. მოსახლეობის ზრდის დამაჩქარებელი ფაქტორი გახდა 1911 წელს რკინიგზის გაყვანა და მრეწველობის განვითარება.

პიტეოში ტრადიციულად განვითარებულია ხე-ტყის მრეწველობა. ფუნქციონირებს ქაღალდისა და ხე-ტყის გადამამუშავებელი საწარმოები.

დაძმობილებული ქალაქები
, ნაჰარია
, კანდალაკშა
, გრინდავიკი
, სენ-ბართელმი
კატრინეჰოლმი

კატრინეჰოლმი — ქალაქი შვედეთში, სედერმანლანდის ლენში, თავისივე სახელწოდების მუნიციპალიტეტის ადმინისტრაციული ცენტრი. 2010 წლის მონაცემებით მისი მოსახლეობა 21 993 ადამიანს შეადგენს.

კატრინეჰოლმი ინდუსტრიული ქალაქია, რომელიც აღმოსავლეთისა და დასავლეთის სარკინიგზო მაგისტრალების გადაკვეთაზე მდებარეობს. 1883 წელს ის საქალაქო ტიპის დასახლება გახდა, 1917 წელს კი ქალაქი. სატრანსპორტო გზების გადაკვეთის წერტილზე ხელსაყრელმა მდებარეობამ ხელი შეუწყო ვაჭრობისა და მომსახურების სექტორების განვითარებას. კატრინეჰოლმში საქმიანობენ ისეთი უმსხვილესი კომპანიები, როგორებიცაა და ერიქსონი.

ქალაქში მდებარეობს სითბოს, ვენტილაციისა და სანიტარიის მუზეუმი (-).

გალერეა
ვესტერვიკი

ვესტერვიკი — ქალაქი შვედეთში, კალმარის ლენში, თავისივე სახელწოდების მუნიციპალიტეტის ადმინისტრაციული ცენტრი. 2010 წლის მონაცემებით მისი მოსახლეობა 21 140 ადამიანს შეადგენს.

ქალაქი ბალტიის ზღვის სანაპიროზე მდებარეობს და მრავალ ტურისტს იზიდავს, განსაკუთრებით აფროსნობის მოყვარულთ. 1966 წლიდან, სტეგეჰოლმსკის ციხესიმაგრის ნანგრევებში ყოველწლიურად იმართება მუსიკის ფესტივალი.

ისტორია
ქალაქი პირველად 1275 წელს მოიხსენიება, თუმცა ამ დროისათვის იგი თანამედროვე გამლებიუს ადგილას მდებარეობდა, ამჟამინდელ ადგილას კი მხოლოდ 1433 წელს გადაინაცვლა. 1517 წელს ის დანიელებმა გაანადგურეს. შვედეთის მეფე გუსტავ ვაზა ამ ქალაქს განსაკუთრებულ პატივს მიაგებდა და 1548 წელს აქ გემთსაშენი აგებინა. მიეხედავად დანიელებთან ახალი ომისა, ვესტერვიკი მაინც ყვაოდა. მშვიდობიან პერიოდში ქალაქში რამდენიმე ახალი თავდაცვითი ნაგებობა და კიდევ ერთს გემთსაშენი ააგეს.
მაიკონი

მაიკონ დუგლას სისენანდო (დ. 26 ივლისი, 1981) — ცნობილი, როგორც მაიკონი, ბრაზილიელი ფეხბურთელი, რომელიც თამაშობს ბრაზილიურ კლუბ „კრისიუმაში“. იყო ბრაზილიის ნაკრების მცველი.

საკლუბო კარიერა
მაიკონი თამაშობდა მარჯვენა მცველის პოზიციაზე „კრუზეიროში“. ბრაზილიის ჩემპიონატში ჩატარებული ორი წარმატებულის სეზონის შემდეგ გამოიძახეს ბრაზილიის ეროვნულ ნაკრებში. 2004 წელს გადავიდა საფრანგეთის კლუბ „მონაკოში“.

ინტერი
2006 წლის ივლისში იტალიურმა კლუბმა „ინტერმა“ ოფიციალურად წარადგინა მაიკონი, გაფორმდა ხუთწლიანი კონტრაქტი.

2009-10 წლების სეზონში ინტერმა მოიგო იტალიის სერია . 2010 წლის 22 მაისს ინტერმა მოიგო ჩემპიონთა ლიგის ფინალი, მოუგო 2-0 გერმანულ „ბაიერნს“ სანტიაგო ბერნაბეუზე, ესპანეთში, მადრიდში. იმ სეზონში ინტერმა იტალიის თასის ფინალში დაამარცხა „რომა“. 2009-10 წლების სეზონში ის დასახელდა ევროპის წლის საუკეთესო მცველად და წარდგენილი იყო ევროპის ოქროს ბურთის ნომინაციაზე.

2012 წელს მაიკონი ინტერისგან „მანჩესტერ სიტიმ“ შეიძინა.
ტრუხილიოს პროვინცია

ტრუხილიო — პროვინცია პერუში, ლა-ლიბერტადის რეგიონში. დედაქალაქია ქალაქი ტრუხილიო. პროვინციის ფართობია 1 768,65 კმ², მოსახლეობა შეადგენს 765 171 ადამიანს.

პროვინციას ჩრდილოეთიდან ესაზღვრება ასკოპეს პროვინცია, აღმოსავლეთიდან ოტუსკოს პროვინცია, სამხრეთიდან ვირუს პროვინცია, დასავლეთიდან — წყნარი ოკეანე.

პროვინცია ადმინისტრაციულად იყოფა 11 რაიონად.